Съединени дела C-113/10, C-147/10 и C-234/10

Zuckerfabrik Jülich AG

срещу

Hauptzollamt Aachen,

British Sugar plc

срещу

Rural Payments Agency, an Executive Agency of the Department for Environment, Food & Rural Affairs

и

Tereos – Union de coopératives agricoles à capital variable

срещу

Directeur général des douanes et droits indirects et Receveur principal des douanes et droits indirects de Gennevilliers

(Преюдициални запитвания, отправени от Finanzgericht Düsseldorf, High Court of Justice (England & Wales), Chancery Division и tribunal de grande instance de Nanterre)

„Обща селскостопанска политика — Обща организация на пазарите — Производители на захар и изоглюкоза — Изчисляване на налозите върху производството — Правилност на метод за изчисляване, отчитащ условни суми на възстановявания за количествата захар, изнесени без възстановяване — Прилагане на правната уредба с обратна сила — Обменни валутни курсове — Присъждане на лихви“

Резюме — Решение на Съда (четвърти състав) от 27 септември 2012 г.

Селско стопанство — Обща организация на пазарите — Захар — Налог върху производството — Изчисляване — Регламент № 1193/2003 — Метод, водещ до определяне a priori на подлежаща на финансиране обща загуба по член 15, параграф 1, буква д) от основния регламент № 1260/2001, която е по-голяма от разходите за възстановявания — Несъобразяване с преследваната от основния регламент цел — Невалидност (Регламент № 1260/2001 на Съвета, член 2 от Регламент № 1686/2005 на Комисията и Регламент № 1193/2009 на Комисията) Селско стопанство — Обща организация на пазарите — Захар — Налог върху производството — Изчисляване — Определяне на обменния валутен курс, приложим при връщането на надплатени налози — Липса на правила по този въпрос в правото на Съюза — Определяне, за което е приложимо националното право на съответната държава членка (член 8, параграф 1 от Решение на Съвета 2000/597 и член 8, параграф 1 от Решение на Съвета 2007/436) Селско стопанство — Обща организация на пазарите — Захар — Налог върху производството — Суми, недължимо платени от правни субекти като налози върху производството, определени с невалиден регламент — Право да се получи връщане на посочените суми с лихви — Възможност за националната юрисдикция да откаже плащането на такива лихви върху сумите, събрани от държава членка, по съображения че тази държава членка не може да претендира съответните лихви върху собствените ресурси на Съюза — Липса

Регламент № 1193/2009 за поправка на регламенти № 1762/2003, № 1775/2004, № 1686/2005 и № 164/2007 и за определяне на размера на налога върху производството в сектора на захарта за пазарните години 2002/2003, 2003/2004, 2004/2005 и 2005/2006, с изключение на член 3 от него, който вече е отменен с отмяната на член 2 от Регламент № 1686/2005 за определяне на размера на налога върху производството, както и на коефициента за допълнителния налог в сектора на захарта за пазарната 2004/2005 година с Решение на Общия съд на Европейския съюз от 29 септември 2011 г. по дело Полша/Комисия (T-4/06), е невалиден, след като и доколкото на практика води до определяне a priori на прогнозна обща загуба по член 15, параграф 1, буква д) от основния регламент № 1260/2001 относно общата организация на пазарите в сектора на захарта, по-голяма от разходите за възстановявания, и с това надхвърля необходимото за постигане на целта на основния регламент, а именно справедливо финансиране на разходите за реализиране на излишъците от продукцията на Общността. (вж. точки 39, 53 и 54; точка 1 от диспозитива) При липсата на правна уредба на Съюза по този въпрос обменният курс, по който се изчислява обезщетението за надплатени налози върху производството в сектора на захарта, трябва да се определи от националното право на съответната държава членка. Всъщност, след като съгласно член 8, параграф 1 от Решение 2000/597 и Решение 2007/436 относно системата на собствените ресурси на Европейските общности посочените налози се събират от държавите членки при спазване на националните законови, подзаконови и административни разпоредби, които при необходимост се адаптират, за да се съобразят с изискванията на правото на Съюза, националните юрисдикции са компетентни да разгледат и решат, при прилагане на своето национално процесуално и материално право, споровете относно връщането на суми, събрани като налози за сметка на Съюза, доколкото правото на Съюза не предвижда нещо различно по въпроса. (вж. точки 58 и 63; точка 2 от диспозитива) Според правото на Съюза правните субекти, които имат право да им бъдат върнати платени без основание суми, представляващи определени с невалиден регламент налози върху производството в сектора на захарта, имат също така право на лихви върху тези суми. Национална юрисдикция не може, като упражни правото си на преценка, да откаже плащането на лихви върху сумите, събрани от държава членка на основание на невалиден регламент, по съображения че тази държава членка не може да претендира съответните лихви върху собствените ресурси на Европейския съюз. (вж. точки 67—69; точка 3 от диспозитива)

Съединени дела C-113/10, C-147/10 и C-234/10

Zuckerfabrik Jülich AG

срещу

Hauptzollamt Aachen,

British Sugar plc

срещу

Rural Payments Agency, an Executive Agency of the Department for Environment, Food & Rural Affairs

и

Tereos – Union de coopératives agricoles à capital variable

срещу

Directeur général des douanes et droits indirects et Receveur principal des douanes et droits indirects de Gennevilliers

(Преюдициални запитвания, отправени от Finanzgericht Düsseldorf, High Court of Justice (England & Wales), Chancery Division и tribunal de grande instance de Nanterre)

„Обща селскостопанска политика — Обща организация на пазарите — Производители на захар и изоглюкоза — Изчисляване на налозите върху производството — Правилност на метод за изчисляване, отчитащ условни суми на възстановявания за количествата захар, изнесени без възстановяване — Прилагане на правната уредба с обратна сила — Обменни валутни курсове — Присъждане на лихви“

Резюме — Решение на Съда (четвърти състав) от 27 септември 2012 г.

Селско стопанство — Обща организация на пазарите — Захар — Налог върху производството — Изчисляване — Регламент № 1193/2003 — Метод, водещ до определяне a priori на подлежаща на финансиране обща загуба по член 15, параграф 1, буква д) от основния регламент № 1260/2001, която е по-голяма от разходите за възстановявания — Несъобразяване с преследваната от основния регламент цел — Невалидност (Регламент № 1260/2001 на Съвета, член 2 от Регламент № 1686/2005 на Комисията и Регламент № 1193/2009 на Комисията) Селско стопанство — Обща организация на пазарите — Захар — Налог върху производството — Изчисляване — Определяне на обменния валутен курс, приложим при връщането на надплатени налози — Липса на правила по този въпрос в правото на Съюза — Определяне, за което е приложимо националното право на съответната държава членка (член 8, параграф 1 от Решение на Съвета 2000/597 и член 8, параграф 1 от Решение на Съвета 2007/436) Селско стопанство — Обща организация на пазарите — Захар — Налог върху производството — Суми, недължимо платени от правни субекти като налози върху производството, определени с невалиден регламент — Право да се получи връщане на посочените суми с лихви — Възможност за националната юрисдикция да откаже плащането на такива лихви върху сумите, събрани от държава членка, по съображения че тази държава членка не може да претендира съответните лихви върху собствените ресурси на Съюза — Липса